హైదరాబాద్‌లో ఏటీఎంలు అధ్వాన్నం!
- 86 శాతం యంత్రాల్లో 'నో క్యాష్‌'
న్యూఢిల్లీ: దేశ వ్యాప్తంగా పలు ప్రధాన నగరాలతో పోలిస్తే హైదరాబాద్‌లో 'స్వయం చలిత నగదు యంత్రాల' (ఏటీఎం) పరిస్థితి మరీ అధ్వాన్నంగా ఉందని ఒక సర్వే వెల్లడించింది. పెద్దనోట్ల రద్దు తరువాత వ్యవస్థలో నగదు లభ్యత కష్టతరంగా మారిన సంగతి తెలిసిందే. అయితే జనవరి, ఫిబ్రవరి తొలినాళ్లలో నగదు లభ్యత పరిస్థితిలో కొంత మెరుగుపడింది. అయితే మార్చి చివరి వారాల్లో, ఏప్రిల్‌ తొలి అర్థభాగంలో పరిస్థితి మళ్లీ మొదటికొచ్చినట్టుగా ఒక సర్వే సంస్థ తెలిపింది. ఏటీఎంలలో నగదు లభ్యత మరీ కష్టతరంగా మారిందనిఅభిప్రాయపడింది. దేశంలో అత్యధిక ఏటీఎంలు ఒట్టిపోయి కనిపిస్తున్నాయనితెలిపింది. ఈ నెల 5-8 తేదీల్లో దేశ వ్యాప్తంగా దాదాపు తొమ్మిది వేల మంది ద్వారా ఏటీఎం పని తీరకు సంబంధించిన సమాచారాన్ని సేకరించి ఈ సర్వే నిర్వహించారు. దేశంలోని 11 ప్రధాన నగరాలతో పోలిస్తే హైదరాబాద్‌లో ఏటీఎం పరిస్థితి మరీ అధ్వాన్నంగా ఉన్నట్లు ఈ సర్వేలో తేలింది. ఇక్కడ దాదాపు 83% ఏటీఎంలు నగదు లేక ఒట్టిపోయి కనిపిస్తున్నట్టు సర్వేజనులు తెలిపారు. దీంతో ప్రజలు నానా అవస్థలు పడుతున్నట్టు సంస్థ వివరించింది. హైదరాబాద్‌ తరువాత పుణెలో ఏటీఎంల పరిస్థితి దారణంగా ఉన్నట్టు తెలిపింది. ఇక్కడ 69% ఏటీఎంలు నగదు లేక వెలవెలబోతున్నట్టు స్థానికులు నగదు కష్టాలు పడుతున్నట్టుగా సంస్థ వివరించింది. ఇక ఏటీఎంలలో మెరుగైన నగదు లభ్యత కనిపించిన నగరంగా ఢిల్లీ నిలిచింది. ఏప్రిల్‌ 5-8 తేదీల మధ్య కాలంలో 36% మంది సర్వేజనులు తమకు ఏటీఎంలలో డబ్బులే కనిపించడం లేదని ఆవేదన వ్యక్తం చేశారు. ఏప్రిల్‌ 13-16 మధ్య కాలంలో పరిస్థితి మరింతగా మందగించి నగదు లభ్యత కొరత 43 శాతానికి చేరనట్టుగా సర్వే వెల్లడించింది.
మీ స్నేహితులకు రికమెండ్ చెయ్యండి